pythainlp/thai_wikipedia_clean_20230101 huggingface dataset:
ทอล์กกิงเฮดส์ได้รับเชิญเข้าสู่หอเกียรติยศร็อกแอนด์โรลใน ค.ศ. 2002 โดยในพิธีพวกเขากลับมารวมกันอีกครั้งและแสดงเพลง "ไลฟ์ดูริงวอร์ไทม์" "ไซโคคิลเลอร์" และ "เบิร์นนิงดาวน์เดอะเฮาส์" ในวันที่ 18 มีนาคม ค.ศ. 2002 ร่วมกับเบอร์นี วอร์เรลล์และสตีฟ สเกลส์ซึ่งเคยแสดงร่วมกันในทัวร์คอนเสิร์ต เบิร์นให้สัมภาษณ์ว่าคงเป็นไปได้ยากที่จะกลับมารวมกันอีกครั้งเนื่องจากทั้งเรื่องบาดหมางและแนวดนตรีที่ต่างกันเกินไปแล้ว ส่วนเวย์มัทให้สัมภาษณ์ว่าเบิร์นเป็นคนที่ "ไร้ความสามารถในการรักษามิตรภาพ" และกล่าวว่าเขาไม่ได้รักเธอ ฟรันทซ์ หรือแฮร์ริสัน
อิทธิพลทางดนตรีและศิลปะ.
ออลมิวสิกระบุว่าทอล์กกิงเฮดส์ วงดนตรีที่ได้รับความนิยมสูงสุดวงหนึ่งในยุค 1970–80 ตลอดเวลาจนถึงแยกวง "ได้บันทึกทุกอย่างตั้งแต่อาร์ตฟังก์ไปจนถึงเวิลด์บีตแบบจังหวะผสมและกีตาร์ป็อปแบบเรียบง่าย" แนวอาร์ตป็อปของทอล์กกิงเฮดส์มีอิทธิพลต่อเนื่องยาวนาน พวกเขามีส่วนนิยามดนตรีแนวนิวเวฟในสหรัฐร่วมกับดีโว ราโมนส์ และบลอนดี ในขณะเดียวกัน อัลบั้ม "รีเมนอินไลต์" และอัลบั้มอื่น ๆ ในช่วงเดียวกันก็นำดนตรีร็อกแบบแอฟริกันมาสู่โลกตะวันตกด้วยเช่นกัน ภาพยนตร์คอนเสิร์ต "สต็อปเมกกิงเซนส์" ซึ่งกำกับโดยโจนาทาน เดมมีก็ได้รับเสียงตอบรับเป็นอย่างดี ได้รับยกย่องว่าเป็นภาพยนตร์คอนเสิร์ตที่ดีที่สุดเรื่องหนึ่ง และได้รับเลือกเข้าสู่หอทะเบียนภาพยนตร์แห่งชาติของสหรัฐใน ค.ศ. 2021
ทอล์กกิงเฮดส์ยังมีอิทธิพลต่อศิลปินอีกหลายกลุ่ม เช่นเอ็ดดี เวดเดอร์, โฟลส์, เดอะวีกเอนด์, แวมไพร์วีกเอนด์, พริมัส, เบลล์เอกซ์วัน, เดอะไนน์ทีนเซเวนตีไฟฟ์, เดอะทิงทิงส์, เนลลี เฟอร์ทาโด, เคชา, เซนต์วินเซนต์, แดนนี บราวน์, เทรนต์ เรซเนอร์, ฟรานซ์ เฟอร์ดินานด์ และเรดิโอเฮดซึ่งตั้งชื่อวงตามเพลง "เรดิโอเฮด" จากอัลบั้ม "ทรูสตอรีส์" ปาโอโล ซอร์เรนตีโนซึ่งได้รับรางวัลภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 86 จากผลงานภาพยนตร์เรื่อง "ลากรันเดเบลเลซซา" ได้กล่าวขอบคุณทอล์กกิงเฮดส์และคนอื่น ๆ ซึ่งเป็นแรงบันดาลใจให้เขาสร้างภาพยนตร์เรื่องนี้
4 KINGS
4 KINGS, 4 คิงส์ อาจหมายถึง
Yao people
กรรญกฤต อรรควงษ์
กรรญกฤต อรรควงษ์ (ชื่อเล่น : ฟิล์ม) เป็นนักแสดงและนายแบบชายชาวไทย ในสังกัดช่อง 7HD มีผลงานละครที่เป็นที่รู้จักและโด่งดังอย่าง "พริกกับเกลือ" และ "ปล้นลอยฟ้า"
กรรญกฤต ชื่อเดิม ณัฐกวี บุญประเสริฐ ชื่อเล่นฟิล์ม เกิดเมื่อวันที่ 25 เมษายน พ.ศ. 2538 มีบ้านเกิดอยู่ที่ต.หาดเจ้าสำราญ อ.เมือง จังหวัดเพชรบุรี บิดาชื่อณรงค์ บุญประเสริฐ มารดาชื่อชนันภัทร ขุนวิชัยชญานนท์ (ชื่อเดิมสหรัส อควงษ์) มีพี่สาว1คนชื่อไอลดา บุญประเสริฐ(ฟาร์ม) บิดาเป็นผู้ตั้งชื่อเล่นเพราะเป็นคนชอบถ่ายรูปและปลูกต้นไม้จึงตั้งชื่อเพื่อให้คล้องจองพี่น้องฟาร์มฟิล์ม ฟิล์มจบการศึกษาระดับปริญญาตรี จากคณะบริหารธุรกิจ มหาวิทยาลัยรังสิต งานอดิเรกที่เขาชอบทำ คือการเข้าวัดทำบุญ สมัยเด็กชอบเข้าวัดเพราะวัดบางทะลุอยู่ใกล้บ้านและปู่ย่าชอบเข้าวัด ฟิล์มจึงมีโอกาสเข้าวัดทำบุญสม่ำเสมอ ,กิจกรรมโปรดอีกอย่างคือการเดินทางแคมปิ้ง มีช่องยูทูปของตัวเองเพื่ออัปเดตไลฟ์สไตล์และเที่ยวธรรมชาติแบบลุยๆชื่อช่องว่า The Blackpacker ฟิล์มถ่ายเองและตัดต่อคลิปด้วยตัวเอง เขาชื่นชอบการออกกำลังกายโดยการวิ่ง, สีที่ชอบ คือ สีดำ, อาหารที่ชอบ คือ พิซซ่าฮาวายเอี้ยน, ผลไม้ที่ชอบ คือ กล้วย ทุเรียน มะม่วง, ของสะสมของเขา คือ การเริ่มสะสมนาฬิกาปี 38 และความสามารถพิเศษ คือ ร้องเพลง และเล่นกีต้าร์ ฟิล์มเคยมีน้ำหนักเยอะและลดได้ 20กิโล เพราะความตั้งใจที่จะมีสุขภาพที่ดี เป็นคนที่มุ่งมั่นและตั้งใจคนหนึ่ง
ฟิล์ม กรรญกฤตเริ่มเข้าสู่วงการจากการมาแคสที่สถานี แล้วผ่านการแคสทันที หลังจากนั้นจึงได้เซ็นสัญญาเป็นนักแสดงที่สถานีโทรทัศน์กองทัพบกช่อง 7 ตอนนี้เขามีผลงานที่เป็นที่รู้จักคือ "พริกกับเกลือ" ในบทบาท "ยอดชาย" และ"ปล้นลอยฟ้า" ในบทบาท "คมกริช" และ "SKY RAIDER" ซึ่งละครปล้นลอยฟ้าถือว่าเป็นละครบู๊เรื่องแรกและการได้เป็นพระเอกหลังข่าวเต็มตัวครั้งแรกของเขาและน่ายินดีที่ได้ร่วมงานกับคุณอาฉลอง ภักดีวิจิตร ศิลปินระดับชาติ(คุณปู่ของฟิล์มชื่นชอบละครของคุณอาฉลองมาก)การร่วมงานกับคุณอาถือเป็นประสบการ์ณที่ดีมากและได้เรียนรู้การทำงานจากท่านซึ่งนับว่ากรรญกฤตเป็นอีกหนึ่งนักแสดงหน้าใหม่ที่น่าจับตามองทั้งความหล่อคมเข้ม มาดเนี้ยบ แบบไทยๆ และการแสดง
เฟล่า คูติ
ไฟฟ์เอ็ม
FiveM
Fivem
Playok
กรมการประชาชนฝ่ายกิจการภายใน
เครื่องบิน
คณะกรรมการราษฎร
คณะกรรมการราษฎร (Council of People's Commissars) อาจหมายถึง:
จั๊กจั่น วันวิสา (นักร้อง)
คณะกรรมการราษฎร (สหภาพโซเวียต)
คณะกรรมการราษฎร  เป็นสถาบันฝ่ายบริหารระดับสูงสุดของสหพันธ์สาธารณรัฐสังคมนิยมโซเวียตรัสเซียและสหภาพโซเวียต ระหว่าง ค.ศ. 1917 ถึง 1946
คณะกรรมการราษฎรก่อตั้งขึ้นในสาธารณรัฐรัสเซียในเวลาไม่นานภายหลังการปฏิวัติเดือนตุลาคม ค.ศ. 1917 และได้รับการรับรองโดยรัฐธรรมนูญแห่งโซเวียตรัสเซียเมื่อ ค.ศ. 1918 โดยถือเป็นองค์กรที่ขึ้นตรงต่อสมัชชาชาวโซเวียตแห่งสหภาพโซเวียต ประกอบด้วยกรรมการราษฎรฝ่ายต่าง ๆ ซึ่งเทียบได้กับรัฐมนตรีว่าการกระทรวงต่าง ๆ คณะกรรมการราษฎรมีอำนาจตรากฎหมายในช่วงเวลานอกสมัยการประชุมสมัชชา คณะกรรมการราษฎรถูกยุบและเปลี่ยนไปใช้ชื่อว่าคณะรัฐมนตรีเมื่อปี ค.ศ. 1946
Council of People's Commissars
เซเรนดิพิตี้
ช็อคออฟเดอะนิวอีร่า
ไฮไลต์ (วงดนตรีเกาหลีใต้)
ออลอิน (เหตุการณ์มวยปล้ำอาชีพ)
Worker's Marseillaise
สตรอว์เบอร์รี่พริ้นซ์
ทเวนตีโฟร์อาเวอส์
ฮาลซีย์ (นักร้อง)
คิม ซา-รัง (นักแสดง)
ชิชะโมะ (วงดนตรี)
สัจพจน์การเลือก
ในคณิตศาสตร์ สัจพจน์การเลือก หรือ สัจพจน์ของการเลือก  หรือเรียกโดยย่อว่า AC เป็นสัจพจน์ของทฤษฎีเซตที่กล่าวว่า "ผลคูณคาร์ทีเซียนของคอลเลกชั่นของเซตไม่ว่างเป็นเซตไม่ว่าง" กล่าวโดยให้เห็นภาพว่า หากมีถุงใส่ของจำนวนหนึ่ง ที่ถุงแต่ละใบมีของอย่างน้อยหนึ่งชิ้น จะสามารถเลือกหยิบของออกมาหนึ่งชิ้นจากถุงแต่ละใบได้ แม้ว่าจะมีถุงเป็นอนันต์ก็ตาม ในเชิงตรรกศาสตร์ สัจพจน์การเลือกกล่าวว่า สำหรับทุกวงศ์ของเซตไม่ว่าง formula_1 จะมีวงศ์ของสมาชิก formula_2 ที่มีคุณสมบัติว่า formula_3 สำหรับทุก formula_4 เอิร์นส์ แซร์เมโลเป็นผู้เสนอสัจพจน์การเลือกเป็นคนแรกในปี ค.ศ. 1904 เพื่อใช้พิสูจน์ทฤษฎีบทจัดอันดับดี
เบอร์ทรันด์ รัสเซลล์เสนอคำอธิบายไว้ดังนี้: ถ้ามีรองเท้าเป็นคู่ ๆ อยู่จำนวนหนึ่ง (อาจเป็นอนันต์คู่ก็ได้) คุณสามารถเลือกรองเท้าข้างซ้ายจากแต่ละคู่ได้ และนี่เป็นฟังก์ชันการเลือกที่นิยามได้โดยตรง แต่หากมี"ถุงเท้าจำนวนไม่จำกัดคู่" (สมมติว่าถุงเท้าไม่มีลักษณะที่จะแยกสองข้างออกจากกันได้) จะเห็นว่าไม่มีวิธีที่ชัดแจ้งว่าจะเลือกถุงเท้าอย่างไรจากแต่ละคู่ โดยไม่ต้องใช้สัจพจน์การเลือก
นักคณิตศาสตร์ส่วนใหญ่ใช้สัจพจน์การเลือกโดยไม่มีข้อโต้แย้ง สัจพจน์การเลือกรวมอยู่ในทฤษฎีเซตมาตรฐานที่เรียกว่า ทฤษฎีเซตแซร์เมโล-แฟรงเคิลรวมสัจพจน์การเลือก (ZFC) ซึ่งเป็นทฤษฎีเซตเชิงสัจพจน์มาตรฐานในคณิตศาสตร์ เหตุผลประการหนึ่งที่สัจพจน์นี้ถูกยอมรับเป็นเพราะว่าผลลัพธ์ในคณิตศาสตร์ที่ยอมรับโดยทั่วไปจำนวนหนึ่ง เช่น ทฤษฎีบทของไทโคนอฟ นั้นต้องใช้สัจพจน์การเลือกพิสูจน์ นักทฤษฎีเซตร่วมสมัยยังศึกษาสัจพจน์ที่ขัดแย้งกับสัจพจน์การเลือก เช่น สัจพจน์ของการกำหนด
ฟังก์ชันการเลือก (choice function) หรือเรียกอีกอย่างว่าตัวเลือก (selector) หรือการเลือก (selection) คือฟังก์ชัน formula_5 ซึ่งนิยามบนคอลเลคชัน formula_6 ของเซตที่ไม่เป็นเซตว่าง โดยมีเงื่อนไขว่า สำหรับแต่ละเซต formula_7 ใน formula_6 จะได้ว่า formula_9 เป็นสมาชิกของ formula_7 จากนิยามดังกล่าว สัจพจน์การเลือกจะมีรูปแบบเป็น
ในรูปแบบรูปนัย สามารถเขียนสัจพจน์การเลือกได้ดังนี้
ดังนั้นนิเสธของสัจพจน์การเลือกจึงกล่าวว่า จะมีคอลเลคชันของเซตไม่ว่างที่ไม่มีฟังก์ชันการเลือก
ความเป็นอิสระ.
ในปี ค.ศ. 1938 ควร์ท เกอเดิลพิสูจน์ว่า"นิเสธ"ของสัจพจน์การเลือกไม่ใช่ทฤษฎีบทของระบบ ZF โดยสร้างโมเดลภายใน (inner model) เรียกว่าเอกภพที่สร้างได้ (constructible universe) ที่สอดคล้องกับ ZFC จึงเป็นการพิสูจน์ว่า ZFC ต้องกัน (consistent) ก็ต่อเมื่อ ZF ต้องกัน และในปี ค.ศ. 1963 พอล โคเฮนใช้เทคนิคที่เรียกว่า forcing พิสูจน์ว่าสัจพจน์การเลือกไม่ได้เป็นทฤษฎีบทของ ZF ภายใต้เงื่อนไขว่า ZF ต้องกัน โดยสร้างโมเดลขึ้นมาที่สอดคล้องกับ ZF¬C (คือ ZF รวมกับนิเสธของสัจพจน์การเลือก) จึงเป็นการพิสูจน์ว่า ZF¬C ต้องกัน ผลลัพธ์ทั้งสองแสดงว่าสัจพจน์การเลือกเป็นอิสระเชิงตรรกะจาก ZF
ข้อความที่สมมูลกับสัจพจน์การเลือก.
ข้อความด้านล่างสมมูลกับสัจพจน์การเลือกภายใต้ ZF
สัจพจน์ของการเลือก
__ไม่มีสารบัญ__
Rick Stanton
ริชาร์ด สแตนตัน
พระเจ้าชยวีรวรมัน
พระเจ้าชัยวีรวรมัน (เขมร: ជ័យវីរៈវរ្ម័ន อักษรโรมัน: Jayaviravarman) ครองราชย์ ค.ศ. 1002 - ค.ศ. 1010 พระเจ้าชยวีรวรมันทรงเป็นพระอนุชาของ พระเจ้าอุทัยทิตยวรมันที่ 1 (ឧទ័យទិត្យវរ្ម័នទី១ ) พระมหากษัตริย์แห่งอาณาจักรเขมร พระองค์ทรงครองราชสมบัติต่อจากพระเชษฐาและทำสงครามเพื่ออ้างสิทธิ์ในราชบัลลังก์กับ พระเจ้าสุริยวรมันที่ 1 ที่ยกกองทัพมาทำสงครามเพื่อชิงราชสมบัติจาก พระเจ้าอุทัยทิตยวรมันที่ 1 เมื่อพระเชษฐาสวรรคตพระรัชทายาทคือชยวีรวรมันจึงเสด็จขึ้นครองราชบัลลังก์ต่อจากพระเชษฐาและทำสงครามเพื่อปกป้องราชบัลลังก์กับพระเจ้าสุริยวรมันที่ 1 ที่ทรงอ้างสิทธิ์ในราชบัลลังก์เขมรทางพระราชมารดา พระเจ้าสุริยวรมันที่ 1 ทรงพ่ายแพ้และยกทัพกลับเมืองละโว้ ในอีก 4 ปีต่อมาจึงทรงยกทัพกลับมาอีกครั้งพระเจ้าชยวีรวรมันทรงเสด็จออกรับศึกทรงพ่ายแพ้และสิ้นพระชนม์ในสนามรบในปี ค.ศ. 1010 พระเจ้าสุริยวรมันที่ 1 จึงเสด็จขึ้นครองราชสมบัติเป็นพระมหากษัตริย์เขมร
เทศบาลตำบลกมลาไสย
เทศบาลตำบลกมลาไสย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 4–5, 7, 11–12, 15 และบางส่วนของหมู่ที่ 14 ของตำบลกมลาไสย กับพื้นที่บางส่วนของหมู่ที่ 1–3, 5 ของตำบลหลักเมือง ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลกมลาไสยซึ่งจัดตั้งขึ้นใน พ.ศ. 2498 และเป็นสุขาภิบาลแห่งแรกของจังหวัด ใน พ.ศ. 2517 ทางราชการได้จัดตั้งตำบลหลักเมืองขึ้นโดยแยกการปกครองบางส่วนจากตำบลกมลาไสย ทำให้สุขาภิบาลครอบคลุมพื้นที่บางส่วนของตำบลหลักเมืองด้วย ต่อมาใน พ.ศ. 2536 ได้ขยายเขตสุขาภิบาลโดยเพิ่มจากเดิมที่ครอบคลุมเพียงบางส่วนของตำบล ซึ่งนับเป็นเขตเทศบาลที่ยึดถืออยู่ในปัจจุบัน และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 9,816 คน
พื้นที่เทศบาลตำบลกมลาไสยเป็นชุมชนที่อาศัยอยู่ในบริเวณศูนย์ราชการต่าง ๆ ของอำเภอกมลาไสย อยู่ห่างจากศาลากลางจังหวัดกาฬสินธุ์ประมาณ 17.6 กิโลเมตร และห่างจากกรุงเทพมหานครประมาณ 514 กิโลเมตร ด้านเหนือของเขตเทศบาลมีลำปาวไหลผ่านเป็นแหล่งน้ำสำคัญและเป็นเส้นแบ่งเขตเทศบาล มีพื้นที่รับผิดชอบทั้งหมด 15.02 ตารางกิโลเมตรหรือคิดเป็น 9,387.5 ไร่
รูปปั้นเหมาเจ๋อตงชิงเหนียน
รูปปั้นเหมาเจ๋อตงชิงเหนียน  หรือ เหมาเจ๋อตงวัยเยาว์  เป็นประติมากรรมรูปปั้นศีรษะของเหมา เจ๋อตง ตั้งอยู่บนเกาะจู๋จึโจว นครฉางชา มณฑลหูหนาน มีความสูง รัฐบาลประชาชนมณฑลหูหนานเริ่มโครงการก่อสร้างในปี 2007 และสร้างเสร็จในปี 2009 โดยใช้หินแกรนิตจำนวนกว่า 800 ตันจากมณฑลฝูเจี้ยน รูปปั้นนี้แสดงให้เห็นถึงเหมา เจ๋อตงในวัยเยาว์พร้อมผมยาวสยายพัดไปกับสายลม ซึ่งสร้างความตื่นตาตื่นใจในบรรดาชาวจีนอย่างมาก
Young Mao Zedong statue
เทศบาลตำบลธัญญา
เทศบาลตำบลธัญญา เป็นเทศบาลตำบลซึ่งมีอาณาเขตครอบคลุมทั้งหมดของหมู่ 4 และพื้นที่บางส่วนของหมู่ที่ 1–3, 9, 12–14 ของตำบลธัญญา ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลธัญญาที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,348 คน
พื้นที่เทศบาลตำบลธัญญาตั้งอยู่ทางทิศใต้ของอำเภอกมลาไสย อยู่ห่างจากที่ว่าการอำเภอกมลาไสยประมาณ 8.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 515 กิโลเมตร มีพื้นที่รับผิดชอบ 9.00 ตารางกิโลเมตร หรือคิดเป็นพื้นที่ประมาณ 5,625.00 ไร่ ชุมชนหนาแน่นบริเวณทางแยกบ้านบ่อซึ่งมีทางหลวงแผ่นดินสองสายตัดผ่าน คือ ทางหลวงแผ่นดินหมายเลข 214 (กาฬสินธุ์–ช่องจอม) และทางหลวงแผ่นดินหมายเลข 2116 (ยางตลาด–ดอนตาล) เป็นย่านการค้าขายและเป็นย่านชุมชนหนาแน่นตลอดสองข้างทาง มีผู้ประกอบการค้าขายประมาณ 20% ของประชากรในเขตเทศบาลตำบลธัญญา
ฐัค
ธักกี (; , ) เป็นคำเรียกการกระทำการ ธัก (, อันธพาล) เป็นอดีตกลุ่มอาชญากรผู้ก่อการโจรกรรมและฆาตกรรมที่ทำงานกันอย่างเป็นระบบ คำว่า "thug" ในภาษาอังกฤษมีที่มาจากภาษาฮินดี ฐัค (เทวนาครี: ठग, ) ซึ่งแปลว่า 'นักต้มตุ๋น' หรือ 'คนโกง' ซึ่งเกี่ยวพันกับคำกริยา "ฐัคนะ" (thugna; 'หลอกลวง') จากภาษาสันสกฤต "สฐค" (स्थग (; 'ฉลาดแกมโกง, กะล่อน, ฉ้อโกง') และ "สฐคติ" (स्थगति (; 'ผู้ปิดบัง')
เข้าใจกันว่าฐัคเดินทางไปมากันเป็นกลุ่มทั่วอนุทวีปอินเดีย และมีหลายเรื่องเล่าเกี่ยวกับที่มาของกลุ่ม อย่างไรก็ตาม ไม่มีเรื่องไหนที่มีหลักฐานมากพอ หนึ่งในงานเขียนที่บันทึกโดยดี. เอฟ. มัคลอยด์ ระบุว่าฐัคมีต้นกำเนิดมาจากชนเผ่ามุสลิมซึ่งหลบหนีออกจากเดลีหลังไปฆาตกรรมแพทย์คนหนึ่ง อีกเรื่องเล่าระบุว่าฐัคมีที่มาจากตระกูลมุสลิมที่ตัองหลบหนีหลังฆาตกรรมทาสคนโปรดของจักรพรรดิอักบัร ความเชื่อนี้ยังเชื่อว่าต่อมาฐัคแพร่กระจายจากมุสลิมสู่ชาวฮินดู ส่วนตามธรรมเนียมของฐัคเอง เชื่อว่าพวกตนสืบเชื้อสายมาจากกันชรหรืออดีตเจ้าพนักงานในค่ายทหารของจักรวรรดิโมกุล ในขณะที่บางส่วนเชื่อว่าฐัคเกิดจากการที่บริติชเข้าปกครองอินเดียแล้วสลายกองทัพของรัฐท้องถิ่นเดิม
มีการระบุว่าฐัคก่อการโดยปล้นสะดม, หลอกลวง และแขวนคอเหยื่อตามทางหลวง โดยการเข้าร่วมและหลอกลวงผู้เดินทางไปตามเส้นทาง สร้างความไว้เนื้อเชื่อใจและถือโอกาสฆาตกรรมโดยใช้เชือกหรือผ้า จากนั้นจึงขโมยและฝังเหยื่อ ในอินเดียใต้จึงนิยมเรียกฐัคว่าเป็นพวก "ผันสิคร" (Phansigar; "ผู้ใช้บ่วงเชือก") ฐัคเป็นเป้าหมายในการกำจัดโดยรัฐบาลอังกฤษเจ้าอาณานิคมอินเดียในทศวรรษ 1830 ภายใต้เสนาบดี ลอร์ดวิลเลียม บินทิงค์ และ วิลเลียม เฮนรี สลีมาน
ในแวดวงวิชาการร่วมสมัยเริ่มมีการตั้งข้อสงสัยเกี่ยวกับการมีอยู่ของ "ธักกี" ในอดีต และนักประวัติศาสตร์จำนวนมากสรุปว่าคำว่า "ธักกี" เป็นสิ่งที่ประดิษฐ์ขึ้นโดยรัฐบาลอังกฤษเจ้าอาณานิคมในเวลานั้น
ศิริเทพ พัสดุ
เทศบาลตำบลหลักเมือง (จังหวัดกาฬสินธุ์)
เทศบาลตำบลหลักเมือง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 4, 6–14 และครอบคลุมพื้นที่บางส่วนของหมู่ที่ 1–3, 5 ของตำบลหลักเมือง (เฉพาะนอกเขตเทศบาลตำบลกมลาไสย) ในอำเภอกมลาไสย จังหวัดกาฬสินธุ์ เดิมมีฐานะเป็นสภาตำบลหลักเมืองใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลหลักเมืองในวันที่ 25 ธันวาคม พ.ศ. 2539 และยกฐานะเป็นเทศบาลตำบลหลักเมือง ในวันที่ 6 กันยายน พ.ศ. 2556 ปัจจุบันในเขตเทศบาลตำบลหลักเมืองมีประชากร 5,913 คน
พื้นที่เทศบาลตำบลหลักเมืองประกอบไปด้วย 14 หมู่บ้านในตำบลหลักเมือง แบ่งเป็นครอบคลุมเต็มพื้นที่ 10 หมู่บ้าน ได้แก่ พื้นที่หมู่ที่ 4 และ 14 บ้านบึงไฮ; หมู่ที่ 6 บ้านเล้า; หมู่ที่ 7 และ 13 บ้านลาด; หมู่ที่ 8 และ 12 บ้านหัวขวา; หมู่ที่ 9 บ้านสว่าง; หมู่ที่ 10 บ้านบึง; หมู่ที่ 11 บ้านหัวหนอง และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านในเมือง; หมู่ที่ 2 บ้านคุ้มใต้; หมู่ที่ 3 บ้านกุดกว้าง; หมู่ที่ 5 บ้านโนนสว่าง ซึ่งบางส่วนอยู่ในพื้นที่เทศบาลตำบลกมลาไสย มีพื้นที่รับผิดชอบ 38.22 ตารางกิโลเมตร หรือคิดเป็นพื้นที่ 23,887.5 ไร่
รถถังเบา ไทป์ 95 ฮาโกะ
ไทป์ 95 ฮาโกะ (九五式軽戦車 ハ号, "kyūgo-shiki kei-sensha Ha-Gō") เป็นรถถังเบาที่จักรวรรดิญี่ปุ่นใช้ในช่วงสงครามจีน-ญี่ปุ่นครั้งที่สอง ในยุทธการที่ฮาลฮิน กอลซึ่งต่อกรกับสหภาพโซเวียต และในสงครามโลกครั้งที่สอง โดยได้ประจำการในกองทัพของจักรวรรดิญี่ปุ่น, แมนจู, ไทย, สาธารณรัฐจีน, สาธารณรัฐประชาชนจีน และสาธารณรัฐฝรั่งเศสที่ 4
สโมสรวอลเลย์บอลพยัคฆ์ เซนเซ
สโมสรวอลเลย์บอลพยัคฆ์ เซนเซ เป็นสโมสรวอลเลย์บอลในประเทศไทย ตั้งอยู่ที่จังหวัดสมุทรปราการ ปัจจุบันลงแข่งขันในวอลเลย์บอลไทยแลนด์ลีก
สโมสรก่อตั้งขึ้นเมื่อปี พ.ศ. 2564 และได้ส่งทีมเข้าร่วมการแข่งขันวอลเลย์บอลโปรชาเลนจ์ 2021 หลังจากนั้นสโมสรได้ตำแหน่งชนะเลิศจากรายการนี้ ทำให้ได้เลื่อนชั้นขึ้นมาแข่งขันในวอลเลย์บอลไทยแลนด์ลีก ฤดูกาล 2021-22
พระเจ้าอุทัยทิตยวรมันที่ 1
พระเจ้าอุทัยทิตยวรมันที่ 1 ( เขมร: ឧទ័យទិត្យវរ្ម័នទី១ อักษรโรมัน: Udayadityavarman I ) ครองราชย์: ค.ศ. 1001 - ค.ศ. 1002 พระเจ้าอุทัยทิตยวรมันที่ 1 เป็นพระมหากษัตริย์แห่งอาณาจักรเขมร พระองค์เป็นพระเชษฐาของ พระเจ้าชยวีรวรมัน เป็นพระราชนัดดาของ พระเจ้าชัยวรมันที่ 5 เป็นพระราชปนัดดาของ พระเจ้าราเชนทรวรมันที่ 2 พระองค์ทำสงครามกับ พระเจ้าสุริยวรมันที่ 1 ซึ่งสมคบคิดกับพระราชมารดาและขุนนางก่อกบฏขึ้นที่เมืองละโว้ สุริยวรมันที่ 1 เป็นโอรสของพระมหากษัตริย์พระองค์หนึ่งแห่งตามพรลิงค์ ซึ่งเป็นเมืองขึ้นของศรีวิชัยส่วนพระมารดาเป็นเชื้อพระวงศ์เขมรทำให้ทรงอ้างสิทธิ์ราชบัลลังก์เขมรเมื่อพระเจ้าสุริยวรมันที่ 1 เข้าควบคุมละโว้ได้แล้วทรงยกทัพจากละโว้เข้าโจมตี ยโศธรปุระ ชิงราชสมบัติจากพระเจ้าอุทัยทิตยวรมันที่ 1 ทรงมีชัยชนะพระเจ้าอุทัยทิตยวรมันที่ 1 สวรรคตพระอนุชาคือ พระเจ้าชยวีรวรมัน จึงขึ้นสืบราชบัลลังก์เป็นพระมหากษัตริย์แห่งจักรวรรดิเขมรทรงทำสงครามเพื่อปกป้องราชบัลลังก์ สุริยวรมันที่ 1 พ่ายแพ้และยกทัพกลับละโว้ ในอีก 4 ปีต่อมาทรงยกทัพกลับมาอีกครั้งพระเจ้าชยวีรวรมันทรงออกรับศึกสิ้นพระชนม์ในสนามรบ
รถถังแพตตัน
รถถังแพตตัน  อาจหมายถึง
ยูอะ มิคามิ
ไทป์ 95 ฮาโกะ รถถังเบา
Type 95 Ha-Go light tank
ภาวะไม่มีแกมมาโกลบูลินในเลือดที่ถ่ายทอดทางโครโมโซมเพศ
ไม่มีแกมมาโกลบูลินในเลือดที่ถ่ายทอดทางโครโมโซม X (; XLA) หรือ ไม่มีแกมมาโกลบูลินในเลือดที่ถ่ายทอดทางโครโมโซมเพศ  หรือ ไม่มีแกมมาโกลบูลินในเลือดแบบบรูตัน  เป็นโรคทางพันธุกรรมที่พบยาก ค้นพบครั้งแรกในปี 1952 โรคส่งผลให้ภูมิคุ้มกันของผู้ป่วยบกพร่องในการต่อสู้กับการติดเชื้อ โรคนี้เป็นภาวะไม่มีแกมมาโกลบูลินในเลือดชนิดถ่ายทอดทางโครโมโซม X จึงเป็นโรคที่พบได้มากในผู้ชาย ผู้ที่ป่วยด้วย XLA พบว่ากระบวนการสร้างเม็ดเลือดขาวไม่มีการผลิตบีเซลล์ที่โตเต็มวัย ส่งผลให้เกิดแกมมาโกลบูลินต่ำหรือไม่มีเลย แกมมาโกลบูลินนี้รสมถึงแอนติบอดี ปกติแล้ว บีเซลล์เป็นส่วนหนึ่งของระบบภูมิคุ้มกันที่ผลิตแอนติบอดี (อิมมูโนโกลบูลิน) ซึ่งช่วยป้องกันร่างกายจากการติดเชื้อผ่านภูมิคุ้มกันแบบฮิวเมอรอล ผู้ป่วย XLA ที่ไม่ได้รับการรักษาจะมีแนวโน้มสูงที่จะติดเชื้อที่รุนแรงและอาจถึงชีวิต
โรคเกิดจากการมิวเทชั่นที่ยีนบรูตันไทโรซีนไคเนส (Btk) นำไปสู่การขัดขวางการพัฒนาของบีเซลล์ จากระยะพรีบีเซลล์เข้าสู่บีเซลล์ที่ยังไม่เจริญ ฉะนั้นจึงลดการผลิตอิมมูโนโกลบูลินในเลือด ผู้ป่วยมักมาพบแพทย์ในวัยเด็กด้วยการติดเชื้อซ้ำ ๆ โดยเฉพาะจากแบคทีเรียมีแคปซูลหุ้ม ชนิดนอกเซลล์ XLA เป็นโรคที่มีความชุกต่ำ สามารถพบได้ในทารกเกิดใหม่ 1 ใน 200,000 คน และอยู่ที่ 1 ต่อ 100,000 ในทารกเกิดใหม่เพศชาย โดยไม่มีพรีดิสพอซิชั่นในทางชาติพันธุ์
การรักษา XLA ใช้การถ่ายออนติบอดีเข้าร่างกายผู้ป่วย การรักษาด้วยแกมมาโกลบูลินนี้ไม่สามารถกู้คืนบีเซลล์ได้ แต่เพียงพอที่จะลดความรุนแรงของโรคและโอกาสติดเชื้อผ่านการให้ภูมิคุ้มกันรับมาจากแอนติบอดีที่ได้รับจากภายนอกร่างกาย
มิวเทชั่นที่ก่อโรค XLA อยู่บนโครโมโซม X (Xq21.3-q22) บนตำแหน่งยีนตัวเดียวที่ค้นพบในปี 1993 XLA มีการอธิบายไว้ครั้งแรกโดยออกเดิน บรูตัน ในงานวิจัยชิ้นสำคัญที่เผยแพร่ในปี 1952 อธิบายกรณีเด็กชายที่ไม่สามารพัฒนาภูมิคุ้มกันเพื่อรับมือกัยโรคติดเชื้อที่พบได้ทั่วไปในวัยเด็ก
ไม่มีแกมมาโกลบูลินในเลือดที่ถ่ายทอดทางโครโมโซมเพศ
X-linked agammaglobulinemia
เอเอฟซีแชมเปียนส์ลีก 2021 รอบชิงชนะเลิศ
ทฤษฎีบทบ็อลท์ซาโน-ไวเออร์ชตราส
ในคณิตศาสตร์โดยเฉพาะในการวิเคราะห์เชิงจริง ทฤษฎีบทบ็อลท์ซาโน-ไวเออร์ชตราส เป็นทฤษฎีบทพื้นฐานเกี่ยวกับการลู่เข้าของลำดับในปริภูมิยูคลิเดียน R"n" โดยกล่าวว่า ทุกลำดับมีขอบเขตใน R"n" จะมีลำดับย่อยที่ลู่เข้า อีกนัยหนึ่งคือ สับเซตของ R"n" จะเป็นเซตกระชับเชิงลำดับ (sequentially compact) ก็ต่อเมื่อเซตนั้นเป็นเซตปิดและมีขอบเขต ทฤษฎีบทนี้บางครั้งเรียกว่า ทฤษฎีบทความกระชับเชิงลำดับ
ทฤษฎีบทนี้ตั้งชื่อตาม แบร์นาร์ท บ็อลท์ซาโน และ คาร์ล ไวเออร์ชตราส
ประวัติความเป็นมาและความสำคัญ.
ทฤษฎีบทบ็อลท์ซาโน-ไวเออร์ชตราสตั้งชื่อตามนักคณิตศาสตร์ แบร์นาร์ท บ็อลท์ซาโน และ คาร์ล ไวเออร์ชตราส โดยพิสูจน์ครั้งแรกได้โดยบ็อลท์ซาโนในปี ค.ศ. 1817 ใช้เป็นบทตั้งในการพิสูจน์ทฤษฎีบทค่าระหว่างกลาง ประมาณห้าสิบปีต่อมา ไวเออร์ชตราสเห็นว่าทฤษฎีบทนี้มีความสำคัญในตัวมันเองและพิสูจน์ได้อีกครั้งหนึ่ง นับแต่นั้นมาจึงได้กลายเป็นทฤษฎีบทสำคัญในคณิตวิเคราะห์
พิสูจน์.
ก่อนอื่นเราพิสูจน์ทฤษฎีบทนี้สำหรับ formula_1 (เซตของจำนวนจริง) ซึ่งในกรณีนี้เราสามารถใช้การเรียงลำดับของจำนวนจริงบน formula_2 ได้ ทำให้ได้บทตั้งต่อไปนี้
เราจะพิสูจน์ทฤษฎีบทบ็อลท์ซาโน-ไวเออร์ชตราส สมมติว่า formula_3 เป็นลำดับมีขอบเขต ใน formula_2 โดยบทตั้งข้างต้นจะมีลำดับย่อยทางเดียวซึ่งแน่นอนว่าจะต้องมีขอบเขตด้วย จากทฤษฎีบทการลู่เข้าทางเดียวลำดับย่อยนั้นต้องลู่เข้า
สำหรับกรณีทั่วไป (formula_5) จะพิสูจน์ได้ดังนี้ กำหนดลำดับมีขอบเขตใน formula_5 ลำดับที่ได้จากพิกัดตัวแรกจะเป็นลำดับของจำนวนจริงที่มีขอบเขต ดังนั้นจะมีลำดับย่อยที่ลู่เข้าจากผลข้างต้น จากนั้นเราสามารถหาลำดับย่อของลำดับย่อยนั้นที่พิกัดที่สองลู่เข้า ทำเช่นนี้ไปเรื่อย ๆ จนครบจำนวนพิกัด formula_7 ครั้ง จะได้ลำดับย่อยของลำดับเดิมที่สมาชิกในแต่ละคู่อันดับลู่เข้า ดังนั้นลำดับย่อยนี้ลู่เข้า
บทพิสูจน์แบบอื่น.
ทฤษฎีบทบ็อลท์ซาโน-ไวเออร์ชตราส์มีบทพิสูจน์อีกหลายแบบ ตัวอย่างด้านล่างใช้การแบ่งครึ่งช่วง เราเริ่มต้นด้วยลำดับที่มีขอบเขต formula_3 :เนื่องจากเราลดความยาวของช่วงลงครึ่งหนึ่งในแต่ละขั้นตอน ลิมิตของความยาวช่วงจึงเป็นศูนย์ โดยทฤษฎีบทช่วงซ้อน ซึ่งกล่าวว่าว่าถ้า formula_9 เป็นลำดับของช่วงปิดที่มีขอบเขต (โดยที่ formula_10) แล้วอินเตอร์เซคชัน formula_11 จะไม่เป็นเซตว่าง เราจะพิสูจน์ว่า formula_12 เป็นจุดเกาะกลุ่มของ formula_3
กำหนดย่านใกล้เคียง formula_14 ของ formula_15 ใด ๆ มา เนื่องจากความยาวของช่วงลู่เข้าสู่เป็นศูนย์ จึงมีช่วงformula_16 ที่เป็นสับเซตแท้ของ formula_14 เนื่องจาก formula_16 บรรจุสมาชิกของ formula_3 เป็นจำนวนอนันต์จากการสร้าง และ formula_20, ดังนั้น formula_14 บรรจุสมาชิกมากมายนับไม่ถ้วนของลำดับ formula_3ทำให้ได้ว่า formula_15 เป็นจุดเกาะกลุ่มของ formula_3 ดังนั้นจึงมีลำดับย่อยของ formula_3 ที่ลู่เข้า formula_15
Bolzano–Weierstrass theorem
มันไซ
มันไซ  เป็นการแสดงตลกในวัฒนธรรมญี่ปุ่น ซึ่งสามารถเปรียบได้เหมือนการแสดงสแตนด์อัพคอมเมดี
โดยทั่วไปแล้ว มันไซจะประกอบไปด้วยผู้แสดงสองคน  ได้แก่ "คนขัดจังหวะ"  และ "คนใสซื่อ" ( (มาจากคำว่า 呆ける ซึ่งหมายถึงเติบโตอย่างไร้เดียงสา)) รับและส่งมุกตลก (เปรียบเสมือนการชง-ตบ) ด้วยความเร็ว ส่วนใหญ่จะเป็นมุกตลกที่เล่าถึงสถานการณ์การที่ต่างคนต่างเข้าใจผิด พูดไร้สาระ หรือคำพูดสองแง่สองง่าม
ในปัจจุบัน มันไซจะถูกเล่นในแถบโอซากะและผู้แสดงมันไซจะใช้สำเนียงคันไซในระหว่างการทำการแสดง
ในปี ค.ศ. 1933 โยชิโมโตะ โคเกียว บริษัทความบันเทิงขนาดใหญ่ที่ตั้งอยู่ในโอซากะ ได้เริ่มมีการนำเสนอการแสดงมันไซในแบบโอซากะและการเขียนคำว่า 'มันไซ' โดยใช้อักษรคันจิ "漫 (man)" และ "才 (zai)" (เป็นหนึ่งในวิธีเขียนหลายแบบของ 'มันไซ' ในภาษาญี่ปุ่น (ดู ด้านล่าง) แก่ผู้ชมชาวโตเกียวได้รู้จัก ในปี 2015 นวนิยายมันไซของมาโตโยชิ นาโอกิ "สปาร์ค"  ได้รับรางวัลวรรณกรรมอากูตางาวะ และถูกดัดแปลงเป็นละครชุด "" บนเน็ตฟลิกซ์ในปี 2016 นอกจากนี้ภาพยนตร์เรื่อง "เด็กอาซากุสะ" ที่เล่าเรื่องราวของนักแสดงมันไซ ทาเกชิ คิตาโนะ ได้เผยแพร่บนเน็ตฟลิกซ์ในปี 2021 ด้วยเช่นกัน
พบหลักฐานการแสดงมันไซเป็นครั้งแรกในเทศกาลตรุษญี่ปุ่นช่วงยุคเฮอัง ผู้แสดงมันไซสองคนที่ตอบโต้กันด้วยคำพูดที่มาจากเหล่าเทพ โดยผู้แสดงคนหนึ่งมีท่าที่หรือแสดงปฏิกิริยาตรงกันข้ามกับอีกฝ่ายหนึ่ง รูปแบบนี้ยังคงมีให้เห็นอยู่จวบจนถึงปัจจุบันในบทบาทของคนใสซื่อ ("โบเกะ)" และ คนขัดจังหวะ ("สึกโกมิ")
ต่อมาในยุคเอโดะ การให้ความสำคัญกับอารมณ์ขันได้เพิ่มขึ้นอย่างเห็นได้ชัด ภูมิภาคต่าง ๆ ในประเทศญี่ปุ่นได้ออกแบบวิธีการแสดงมันไซที่แตกต่างกันไป เช่น "โอวาริ มันไซ"  "มิกาวะ มันไซ"  และ "ยาโมโตะ มันไซ"  การมาถึงของยุคเมจิ ทำให้เกิด "โอซากะ มันไซ"  ที่ได้เริ่มสร้างการเปลี่ยนแปลงที่ดีกว่าในเชิงความนิยมเมื่อเทียบกับมันไซในยุคก่อน ๆ ซึ่งถึงแม้จะเป็นเช่นนั้น รากูโกะ ยังคงเป็นที่นิยมเสียมากกว่า
หลังสิ้นสุดยุคไทโช ในปี 1912 บริษัทโยชิโมโตะ โคเกียว ที่ก่อตั้งในช่วงต้น ๆ ของยุคได้คิดค้นมันไซที่ไม่มีการแสดงในเชิงเฉลิมฉลองเหมือนมันไซสมัยก่อน โดยมันไซรูปแบบใหม่ได้ประสบความสำเร็จเป็นอย่างมากและความนิยมก็ได้แพร่กระจายไปทั่วประเทศญี่ปุ่น รวมถึงโตเกียวด้วยเช่นกัน และประกอบกับคลื่นเทคโนโลยีการสื่อสารใหม่ มันไซยังถูกแสดงบนเวทีโรงละคร วิทยุ โทรทัศน์ และวิดีโอเกม
คันจิสำหรับคำว่า 'มันไซ' สามารถเขียนได้หลายแบบ โดยดั่งเดิมแล้วเขียนแล้วมีความหมายว่า "หมื่นปี"  ที่ใช้คันจิ 萬 (man) แทนที่จะใช้คันจิอีกตัวที่อ่านออกเสียงเหมือนกัน 万 และคันจิที่ง่ายกว่า 才 แทนที่ 歳 (สามารถเขียนเพื่อสื่อความหมาย 'ความสามารถ') การมาถึงของ "โอซากะ มันไซ" ทำให้มีการเปลี่ยนคันจิตัวแรกเป็น 漫 ที่อ่านออกเสียงเหมือนกัน
"โบเกะ" และ "สึกโกมิ".
"โบเกะ" และ "สึกโกมิ" ถือว่าเป็นลักษณะเด่นที่สำคัญของมันไซ ซึ่งสามารถเปรียบเสมือนได้กับการชง-ตบของการแสดงตลกในประเทศไทย "คนใสซื่อ"  มาจากคำกริยา "โบเกรุ"  ที่มีความหมายว่า "เติบโตอย่างไร้เดียงสา" ซึ่งสะท้อนให้เห็นถึงการตีความที่ผิดพลาดและการลืมสิ่งที่พึ่งพูดออกไปในระยะเวลาอันรวดเร็วของผู้ที่รับบทเป็น"โบเกะ" และคำว่า "สึกโกมิ"  หมายถึงผู้แสดงมันไซที่มีหน้าที่ขัดจังหวะ พูดแทรก หรือแก้ไขข้อมูลที่ไม่ถูกต้องของ"โบเกะ" โดยทั่วไปแล้ว"สึกโกมิ"จะตำหนิติเตียน"โบเกะ" และตีศีรษะด้วยพัดลมกระดาษพับที่เรียก ฮาริเซ็ง  นอกจากนี้ยังมีอุปกรณ์ประกอบการแสดงมันไซอื่น ๆ เช่น กลองเล็กที่มักจะถือและใช้โดย"โบเกะ" ไม้ไผ่ญี่ปุ่น หรือร่มกระดาษ เป็นต้น อุปกรณ์ประกอบการแสดงเหล่านี้จะใช้ในการแสดงมันไซที่ไม่มีความจริงจังเท่านั้น เนื่องจากการแสดงมันไซแบบดั้งเดิมหรือการแข่งขันจะบังคับไม่ให้มีการใช้อุปกรณ์ประกอบการแสดง อีกทั้งยังทำให้การแสดงตลกนี้เป็นเหมือนกับ "คนโตะ" (การแสดงตลกที่ให้ความสำคัญกับอุปกรณ์และฉากประกอบการแสดง) มากกว่าการแสดงมันไซ
โรบินฮู้ด (แก้ความกำกวม)
Nouvelle-Orléans
นูแวลออร์เลอ็อง
แฮปปี้มันเดส์
โบเช ซาร์ยาครานี
กรมทหารรักษาวัง
กรมทหารรักษาวัง วปร. เป็นกองกำลังกึ่งทหารส่วนพระองค์ในพระบาทสมเด็จพระมงกุฏเกล้าเจ้าอยู่หัว ก่อตั้งขึ้นเมื่อเดือนกรกฏาคม พ.ศ. 2455 ทำหน้าที่ถวายความปลอดภัยเป็นการส่วนพระองค์ จึงทำให้กรมทหารแทนทหารจากกรมทหารมหาดเล็กรักษาพระองค์ โดยพระบาทสมเด็จพระมงกุฏเกล้าเจ้าอยู่หัวทรงมีพระราชดำริว่า การทหารวังนั้น "มิใช้หน้าที่ของทหาร" แต่เป็นของกรมวังนอก
กรมทหารรักษาวัง อยู่ในสังกัดกระทรวงวัง โดยมีสมุหราชองครักษ์เป็นผู้บังคับการ ทำหน้าที่รับสนองพระบรมราชโองการ และมีเจ้าหน้าที่เป็นพลเรือน โดยใช้พระราชทรัพย์ส่วนพระองค์เป็นงบประมาณสำหรับบริหารกิจการภายในกรมทหารรักษาวัง และมีศาลทหารรักษาวังสำหรับพิจารณาคดีโดยเฉพาะ ทำให้สายการบังคับบัญชาของกรมทหารรักษาวังแยกออกจากกระทรวงกลาโหม
ภายหลังการสวรรคตของพระบาทสมเด็จพระมงกุฏเกล้าเจ้าอยู่หัว ในรัชสมัยของพระบาทสมเด็จพระปกเกล้าเจ้าอยู่หัว ทรงลดความสำคัญของกรมทหารรักษาวังลงด้วยการลดทอนอัตรากำลังพลของกรมทหารรักษาวัง และเมื่อปี พ.ศ. 2478 คณะราษฎรยุบเลิกกรมทหารรักษาวังไปสังกัดหน่วยทหารของกองทัพบก กระทรวงกลาโหมแทน และเมื่อปี พ.ศ. 2488 ปัจจุบันได้เปลี่ยนเป็นกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1
ครั้งเมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชสมบัติ ช่วงเดือนเมษายน พ.ศ. 2455 ได้เกิดเหตุการณ์กบฏ ร.ศ. 130 ทหารจำนวนหนึ่งได้ลุกขึ้นมาก่อกบฏ แม้ว่าการก่อกบฏในครั้งนี้จะไม่สำเร็จ แต่เหตุการณ์ดังกล่าว ได้ส่งผลกระทบโดยตรงต่อความมั่นคงต่อพระราชบัลลังก์ของพระองค์ เพราะเป็นครั้งแรกของสถาบันกษัตริย์ถูกท้าทายพระราชอำนาจของพระองค์
โดยเมื่อวันที่ 6 เมษายน พ.ศ. 2455 พระบาทสมเด็จพระมงกุฎเกล้าเจ้าอยู่หัวทรงมีพระราชหัตถเลขาถึงเจ้าพระยามรามราฆพ เรื่องการก่อตั้งกรมทหารรักษาวัง วปร. แทนทหารของกองทัพบก ความว่า